runetrust/blame-folketinget-dk huggingface dataset:
Morten Bødskov (S), 2024-04-04:
Vi har udbygget den vedvarende energi i Danmark igennem generationer, vores erhvervsliv kombinerer innovation og stærk vækst med bæredygtig udvikling og grønne tiltag, danske virksomheder laver nogle af verdens mest bæredygtige produkter og løsninger, og de belaster miljøet meget mindre, end vi ser det i andre dele af verden.
Søren Søndergaard (EL), 2000-11-28:
Jeg må indrømme, at jeg synes, det var ret forbløffende, for én ting er, at hvad der foregår i Israel, kan man måske diskutere, men det er så i hvert fald noget, der foregår i Israel, men det, diskussionen handler om, er, hvad Israel laver uden for Israel i de besatte områder. Eller er det Venstres opfattelse, at Gaza og Vestbredden er en del af Israel?
Charlotte Fischer (RV), 2005-04-05:
Spørgsmålet er, om man skal indføre obligatoriske ventelister i andelsboligforeningerne, og jeg vil sige, at for Det Radikale Venstre er det ikke noget, vi sådan lige tager imod med åbne arme, for jeg synes, at der er flere hensyn, og at det er lidt af en balancegang.
Ulla Tørnæs (V), 2001-05-09:
Men det er selvfølgelig fuldstændig rigtigt, som fru Sonja Mikkelsen også antydede, at når regnestykket blev gjort op - det gjorde det bl.a. i forbindelse med den aftale, som blev indgået med færingerne, da regeringen skulle have pinsepakken vedtaget - fik færingerne kompensation og mere til, for ellers havde regeringen jo ikke fået sin pinsepakke igennem Folketinget, for der manglede man én stemme.
Villy Søvndal (SF), 2011-05-31:
Jeg har ikke selv læst det og skal ikke tage stilling, men bare sige, at det, vi kan se, er den lidt paradoksale situation, at alt mens man diskuterer højere straffe – det er jeg sikker på at næstformanden for Folketingets Retsudvalg også er opmærksom på – foregår den modsatte trafik, nemlig at man løslader mennesker stadig hurtigere, fordi der ikke er kapacitet i vores fængselsvæsen, fordi regeringen ikke har foretaget sig noget for at sikre den fornødne kapacitet.
Steffen W. Frølund (LA), 2025-12-02:
Henrik Wenzel, der er ekspert i affald og energisystemer samt professor ved Institut for Grøn Teknologi ved Syddansk Universitet, påpeger, og jeg citerer: Der er op til to-tre gange større klimagevinst ved at indsamle plast og papkartoner sammen med restaffald og så sortere det fra på et centralt sorteringsanlæg med robotter.
Peter Skaarup (DF), 2010-05-04:
Hvis man ser på de svenske strafferammer og strafniveauet i sådanne sager om smugling af kat, så ligger de sager, der i Danmark måske giver 2-3 måneders fængsel for indsmugling af f.eks. 250 kg kat, i Sverige til at være på måske 2-3 års fængsel.
Pernille Rosenkrantz-Theil (EL), 2006-10-24:
Nu var stigningstakten i kommunerne under SR-regeringen i nærheden af 3 pct. i de seneste år, de sad ved magten, og nu har den ligget på mellem 0,5 og 0,7 pct., mens den her regering har siddet ved magten, så forskellen har alt andet lige været til at føle på.
Tom Behnke (KF), 2011-05-02:
Det er rigtigt, at nogle gange har vi nogle forslag og nogle tiltag og nogle ideer, hvor man kan diskutere, om formålet med lovforslaget er tilstrækkelig vigtigt til, at vi vil krænke nogle af de rettigheder, vi har som borgere, nogle af de frihedsrettigheder, vi har.
Karin Nødgaard (DF), 2016-01-22:
Dansk Folkeparti ser frem til at følge udviklingen og implementeringen af værdighedspolitikker samt arbejdet med at ændre kulturen på ældreområdet, som gerne i løbet af kort tid skal vise forbedringer og blive påskønnet af ældre, pårørende og personale og give kommunerne incitament til at følge op og foretage yderligere skridt i en retning, så vi vil opleve, at ældre i dag, men også kommende ældre, vil føle tryghed og have vished for, at det er godt at være ældre i Danmark, og at man ikke skal frygte en tilværelse som ældre med plejebehov.
Bertel Haarder (V), 2016-04-28:
Sprognævnet har også til opgave at opbygge et sprogteknologisk netværk og kortlægge det sprogteknologiske landskab, men der kan være god mening i at sætte ekstra fokus på dette område og på, om vi bruger alle de muligheder, der eksisterer, for at fremme arbejdet med sprogteknologi.
Kristen Touborg (SF), 2004-02-26:
Så må jeg sige, at der i alt fald i nogle amter administreres på den måde, at der ikke er frist på, og derfor er det ret vigtigt at få styr på, om den frist er der eller den ikke er der, for der kan jo måske også være noget juridisk i, at man skulle se at få det skrevet ind i de tilladelser, hvis det er tilfældet, at der er tidsfrist på dem.
Morten Messerschmidt (DF), 2023-02-21:
Og hvis man er for og synes, det er en god idé med 25 pct.s moms på ting, som er centrale for handicappedes muligheder for at komme tilbage til livet, folks muligheder for at have en sund levnedsførelse osv., så er der jo ingen grund til at kompensere noget.
Peter Duetoft (CD), 2000-12-13:
Altså lad mig spørge hr. Thor Pedersen: Er det ikke korrekt, at landbruget kommer til i de næste 2 år at betale halvt så meget grundskyld om året, som det ville være kommet til at betale, såfremt man havde fulgt Venstres linje, der direkte var kommet til at betyde, at loftet var steget fra 8 promille til 24 promille?
Martin Henriksen (DF), 2017-04-27:
Politiet og myndighederne vil altså med dette forslag få mulighed for at kunne kontrollere, om den korrekte udlænding er mødt op til samtaler, interviews og møder, og det bliver nemmere at kontrollere, om det er den rigtige udlænding, som er mødt frem for f.eks. at få udbetalt ydelser fra det offentlige.
Inge-Lene Ebdrup (V), 2002-11-12:
, som det virkelig er rigtigt forstået, at Enhedslisten - hvis en kommune og en boligorganisation helt frivilligt bliver enige om, at der i det pågældende område er fornuft i at ommærke små familieboliger til ungdomsboliger - så ikke vil give dem lov til det?
Lennart Damsbo-Andersen (S), 2010-10-12:
Det, jeg godt kunne tænke mig at spørge ordføreren om, er: Når man læser i høringssvarene, kan man jo se, at der ensidigt fra både arbejdsgiverog arbejdstagerside er bemærkninger om, at det her lovforslag vil betyde, at med hensyn til optjeningskravet til sygedagpenge bliver det sværere at ansætte nye medarbejdere, fordi man ikke kan være sikker på, om de nu har retten til sygedagpenge, og man derfor vil sige: Dem antager vi ikke, for der bliver en omkostning for os som arbejdsgiver, hvis vi rent overenskomstmæssigt har en forpligtelse til at betale sygedagpenge.
Ida Auken (RV), 2017-01-26:
Jeg tror, vi skal have en kystplan for Danmark, hvor vi tør sige, lidt ligesom vi sagde med »Naturplan Danmark«, at her er nogle strækninger, som vi skal have hård beskyttelse af, fordi der er så store værdier, og nogle andre strækninger, som skal have en blødere beskyttelse, måske fordi vi gerne vil have de kyster, vi kender her i Danmark, som er i bevægelse og levende.
Niels Helveg Petersen (RV), 1997-12-10:
Under alle omstændigheder synes vi, at der er taget et væsentligt skridt fremad, som gør, at vi forhåbentlig - og jeg tror, det vil ske - kan få et samlet resultat af topmødet, der giver en tilfredsstillende udvidelsesproces.
Mogens Nørgård Pedersen (KD), 2004-11-23:
Vi glæder os da over, at der har været mange positive tilkendegivelser, og det er måske med det her forslag som med andre af Kristendemokraternes forslag, at det er lidt for meget at tage i én bid, men så tager vi det gerne lidt efter lidt, og vi er faktisk overbeviste om, at lige nøjagtig på det her område er tiden med os, og at vi vil komme til at diskutere det mange gange i tiden fremover.
Finn Sørensen (EL), 2016-04-28:
Det skal så ikke udelukke, at vi stemmer for lovforslaget i den sidste ende, når vi har fået opklaret de her ting, for skaden er sket, om man så må sige, og hvis det er et stærkt ønske fra Grønland, at man gerne vil have den her konstruktion, så vil vi ikke stille os i vejen for det.
Keld Albrechtsen (EL), 2003-10-23:
Derfor vil jeg da endnu en gang opfordre til, at vi får svar på det spørgsmål: Hvorfor bruger man ikke den periode her, sådan som man jo godt kan, til at omlægge kvoterne i en mere fornuftig retning, så Danmark allerede nu kommer i gang med at løse den opgave, vi alligevel skal løse, og som bliver vanskeligere, hvis man bare lader et år gå uden f.eks. at omlægge kvoterne, som foreslået af hr. Martin Lidegaard?
Jens Peter Vernersen (S), 2006-10-11:
Det har helt åbenbart været meget vanskeligt, og vi har endda oplevet, at indenrigs- og sundhedsministeren har givet et svar til Finansudvalget, hvor han siger: Jeg har ikke noget kendskab til, at en kommune har henvendt sig her for at få afklaret sin økonomiske situation.
Mette Frederiksen (S), 2022-04-05:
Nu har jeg lige haft lejlighed til selv at opholde mig over flere dage i Grønland, bl.a. i Ilulissat, og når man er der, som vel er et af de smukkeste steder overhovedet på jordkloden, så er klimaforandringer jo ikke noget fremtidigt.
Peter Juel-Jensen (V), 2020-06-19:
Lige nu er man i rigtig mange familier ved at gøre regnebrættet op efter udbruddet af covid-19, og lur mig, om man ikke rundtomkring i de mange små hjem omkring spisebordene overvejer, om man skal gøre tingene på en lidt anden måde, og såfremt vi tænker os om, kan vi ved en række velovervejede tiltag være med til at sikre, at mange flere vælger landdistrikterne til, da prioriteterne har ændret sig og nye muligheder er opstået i familie- og i arbejdslivet.
Jeppe Kofod (S), 2003-05-07:
Men konklusionen og det, man rent faktisk foretog, synes jeg var dybt diskutabelt, og jeg nævner blot ét eksempel: man vanskeliggjorde f.eks. ngo'ernes muligheder for at lave projekter ved bare generelt at skære 10 pct. af deres bevilling, og der er konkrete eksempler på, at ngo-projekter i de pågældende lande, altså Zimbabwe, Eritrea og Malawi, måtte droppes af den grund.
Morten Messerschmidt (DF), 2005-04-19:
Sagen er den, at alle partier i det her Folketing uden om Dansk Folkeparti har afvist at holde en folkeafstemning om Tyrkiets optagelse i EU, så den eneste chance, man har for at afvise Tyrkiets optagelse i EU, er jo at sige nej til det dokument, som fru Charlotte Antonsen bekræfter er forudsætningen for, at Tyrkiet kan komme med i EU.
Esben Lunde Larsen (V), 2016-04-19:
Ja, der er ingen tvivl om, at regeringen har et ønske om at fremme muligheden for naturpleje i Danmark, og de Natura 2000-planer, jeg fremlægger om 4 timer og 35 minutter ude på Amager, vil også indeholde øget naturpleje, også i sammenhængende arealer.
Benny Engelbrecht (S), 2010-06-01:
Vi har også fundet ud af, at det ikke er det kæmpestore danske erhvervspotentiale, der ligger i at indføre skrappere krav, ministeren har haft i tankerne – ærgerligt nok, og det til trods for at ministeren netop i sin egen handlingsplan for at fremme dansk miljøteknologi understreger, og jeg citerer: En ambitiøs og fremsynet lovgivning kan være med til at skabe nye markeder og efterspørgsel efter danske miljøteknologiske løsninger.
Lissa Mathiasen (S), 2006-05-19:
Den blev ændret og blev delt op i tre faser: en fase et, hvor det undersøges, om en ansøger opfylder de mere generelle betingelser for at blive godkendt som adoptant, herunder også kravet til alder og helbred – og netop alder og helbred var noget af det, vi drøftede rigtig meget forud for revisionen af loven – en fase to, hvor ansøgeren, der opfylder de generelle betingelser i fase et, skal gennemgå et obligatorisk adoptionsforberedende kursus, netop hvis man ønsker at adoptere udenlandske børn, og endelig en fase tre, hvor det, såfremt man ønsker adoption efter det forberedende kursus med en individuel vurdering, så skal vurderes, om man findes egnet som adoptivforældre.
Per Stig Møller (KF), 2003-05-08:
Der bliver indført et retligt krav om regelmæssig underretning af Europa-Parlamentet, ligesom Parlamentet skal have tilsendt bl.a. dagsordener fra udvalgenes møder, afstemningsresultater og mødeprotokoller samt lister over de myndigheder og organer, som de personer, der repræsenterer medlemsstaterne, kommer fra.
Brian Mikkelsen (KF), 2009-12-03:
Det er i den sammenhæng også vigtigt at holde sig for øje, at de personer, der er involveret i bandekonflikten, næppe vil aflevere deres våben frivilligt, og derfor er en konsekvent, kompromisløs politiindsats nu engang det centrale redskab til at få våbnene væk fra gaden.
Mette Gjerskov (S), 2013-03-14:
Og når nu vi kæmper så hårdt for en bæredygtig udnyttelse af fiskekvoterne for netop at få nogle bedre fiskebestande, så ville det jo sådan set også være rigtig, rigtig praktisk, at der var nogle fiskere, som gad tage ud og fange de fisk, som vi nu sørger for kommer tilbage i havene.
Lars Boje Mathiesen (NB), 2022-01-11:
Så undrer det mig, at når vi kigger på den massive offentlige sektor, vi har, det massive fråds, der foregår i det offentlige, og man så vil finansiere et tiltag, som man gerne vil, så er den eneste måde, man kan finde finansieringen på, at kræve flere skatter op hos borgerne og gøre det endnu dyrere at være dansker.
Lars Løkke Rasmussen (V), 2002-02-22:
Det er at betrygge befolkningen og os alle sammen i, at de ting, der måtte være sket i en kommune - jeg kan forstå, at der så også tænkes på Farum, men det kunne jo være en anden gang og en anden kommune - afdækkes på en fornuftig måde, og at alene borgmesterens tilstedeværelse i en række situationer efter forslagsstillerens formening vil stille sig hindrende i vejen for det, og det er det, man vil råde bod på.
Mette Gjerskov (S), 2012-06-06:
Jeg kan forholde mig til, hvad vi helt overordnet drøfter med kommunerne, og der er ikke nogen tvivl om, at det er kommunerne, der er de ansvarlige vandløbsmyndigheder, og at det er dem, der i særlige tvivlstilfælde skal vejlede om og konstatere, hvorvidt et konkret vandløb er et vandløb i vandløbslovens forstand.
Kristian Jensen (V), 2015-04-24:
Og når de kommer med deres forslag, har vi fra Venstres side tilkendegivet, at det vil vi vælge at gennemføre, dog sådan at det først træder i kraft efter et kommende folketingsvalg, sådan at de vælgere, der stemmer ved det kommende folketingsvalg, får mulighed for at vurdere, om de, der måtte have stemt for forslaget, fortjener en stemme påny.
Morten Bødskov (S), 2009-01-22:
Vi skal have fjernet udtjente erhvervsstøtteordninger, de skal målrettes nye vækstmuligheder, og arbejdspladser skal skabes her og nu ved at investere i bedre infrastruktur, uddannelser, klima, skoler, daginstitutioner og også i bedre rammer for hverdagen for vores ældre.
Lone Dybkjær (RV), 2008-01-10:
Nu ved jeg godt, at De Konservative prioriterer skattelettelser, og vi prioriterer en skattereform, men det, som vi bare gerne vil sige, er, at det handler om at prioritere, og jeg synes i hvert fald, at man også er nødt til at sige, at en omlægning af systemet ifølge den rapport, der er kommet, jo ikke kun behøver at ske inden for tandlægeområdet.
Brian Mikkelsen (KF), 2009-02-17:
Den kriminelle lavalder er som sagt et af de mange temaer, som drøftes i kommissionen vedrørende ungdomskriminalitet, og eventuelle overvejelser om at ændre den kriminelle lavalder bør efter regeringens opfattelse afvente kommissionens samlede overvejelser om indsatsen på dette område.
Peter Skaarup (DF), 2004-05-25:
Det, vi kan være betænkelige ved, er nogle af de eksempler, jeg nævner her: At lokalrådet skal være øverste myndighed for institutionernes udviklings- og virksomhedsplaner, den pædagogiske drift, koordination af lokale skolers og daginstitutioners aktiviteter og fagudbud, så man sikrer et dækkende fagudbud, og et lokalt kulturcenter.
Benny Engelbrecht (S), 2017-05-19:
Altså, der er nogle penge, som jo tydeligvis ikke vil blive vekslet tilbage – sådan er det jo i øvrigt også med rigtig mange af de ordninger, der er, med gavekort hos de danske detailhandelsbutikker; det er faktisk nogle gange en ganske god forretning at udstede gavekort, fordi de ikke bliver indløst.
Søren Egge Rasmussen (EL), 2022-04-05:
Jo, men nu er det sagt her, og så kan ministeren vel sætte gang i, at det, inden vi skal mødes efter påske, bliver undersøgt, om den der screeningsløsning, som Dansk Fjernvarme har foreslået ved en deputation i Klima-, Energi- og Forsyningsudvalget i sidste uge, var noget, som kunne være et element
Martin Henriksen (DF), 2012-05-03:
Jeg kan jo læse i bemærkningerne til lovforslaget, at en del af baggrunden for, at man ønsker at ændre udvisningsreglerne, er, at Europa-Kommissionen har udtrykt bekymring for, at skærpelserne fra sommeren 2011 hindrer en korrekt gennemførelse af opholdsdirektivet.
Jann Sjursen (KRF), 2002-05-21:
Det er ikke alene forbeholdt liberale eller konservative partier at lægge vægt på det, selv om det klinger liberalt; det er vi fra Kristeligt Folkeparti også helt enige i. Men det er klart, at disse ting kan ikke stå alene, og det er i nok så høj grad væsentligt at lægge vægt på øget bistand fra den vestlige verdens side, på gældslettelse, på afkobling af økonomisk vækst på den ene side og miljøbelastning og øget ressourceforbrug på den anden, hvis man skal nå en reelt bæredygtig udvikling.
Kristian Pihl Lorentzen (V), 2021-02-11:
Selv om jeg dog tror, at det er kommet for at blive, at en del vil arbejde hjemmefra en del af deres arbejdstid, og det jo alt andet lige giver mindre trafik, og selv om vi får samkørsel og sådan nogle ting, vil vi stadig væk få en vækst i trafikken.
Frank Jensen (S), 2001-10-09:
Jeg kan oplyse, at chefen for Politiets Efterretningstjeneste tidligere på dagen har udtalt følgende til Ritzau, nemlig at der er en let forhøjelse af antallet af anmeldelser om hærværk og chikanerier i forhold til, hvad vi plejer at se, siger vicerigspolitichef Birgitte Stampe.
Eigil Andersen (SF), 2014-12-18:
Men det, jeg vil spørge ordføreren om helt principielt, er: Mener Venstre, at det nuværende system er et godt system, hvor det er tegnebogen, der bestemmer, hvor folk får råd til at bo, så rige mennesker bor i rigmandsghettoer, mens dem, der har små og jævne indtægter, skal bo nogle helt andre steder?
Jacob Buksti (S), 2003-01-14:
Så jeg bliver nødt til at spørge: Når der i denne pjece, som hedder »Vækst, viden og investeringer - de næste skridt«, på side 5 står, at det er regeringens mål, at skatten på arbejdsindkomst i årene fremover skal være lavere, og at regeringen vil præsentere et særskilt oplæg til lavere skat på arbejdsindkomst i løbet af foråret 2003, er det så fuldstændig løsrevet fra vedtagelsen?
Flemming Oppfeldt (V), 2004-01-29:
Så vil jeg godt kende Det Radikale Venstres ordførers svar på det med finansieringen, for der bliver henvist til, at vi har opstillet noget offentlig rådgivning for middelstanden, sådan forstod jeg nærmest svaret, som vi kan skære væk og så bruge midlerne herfra til at finansiere
Karen Ellemann (V), 2010-03-26:
Vi ved også fra nye undersøgelser, at mennesker med tilbøjelighed til astma, eksem eller allergi har en større risiko for at blive generet af duftstoffer, og her taler vi altså også om helt almindelige dufte, altså duften fra en blomst, duften fra tryksværten i avisen eller stegeosen.
Line Barfod (EL), 2003-05-05:
for at få belyst. Og 3 uger i den allertravleste tid er simpelt hen ikke tilfredsstillende, så vi bliver nødt til at finde en anden procedure til behandling af disse rammeafgørelser, så vi får ordentlig tid til en grundig gennemgang af, hvad de betyder, og hvor omfattende de er. Selve sigtet, at vi skal have et bedre samarbejde, og at man ikke skal kunne flytte penge over landegrænser og så have dem i sikkerhed for retsforfølgning, er der vel ikke nogen af os, der er uenige i, men vi er nødt til at sikre, at vi gennemfører det her på en ordentlig måde og uden, at det har for store konsekvenser for retssikkerheden.
Anni Svanholt (SF), 1998-12-11:
SF er mere positiv over for den svenske model, hvor man ganske enkelt forbyder pesticider, hvor der findes alternativer, i stedet for at gradbøje miljø- og sundhedskonsekvenserne i en eller anden simplificeret rådgivning af hensyn til regnorme, fisk osv., og hvor man undlader andre hensyn, som man endnu ikke har styr på.
Katarina Ammitzbøll (KF), 2021-11-24:
Hvad angår rammevilkårene, synes vi, at det tyder på, at der er en stor usikkerhed, og vi så jo, at det er noget, markedet reagerer på – det så vi ved det teknologineutrale udbud på cirka 1,2 mia. kr., hvor ikke en eneste udbyder bød ind, fordi risikoen simpelt hen var for stor, med hensyn til om det kunne være en rentabel forretning.
Mette Thiesen (DF), 2024-10-10:
Men jeg undrer mig bare lidt over det, for ordføreren siger jo også selv, at de her nulemissionszoner ikke gør nogen gavn, altså at de ikke har nogen effekt, og derfor undrer det mig bare, hvis Liberal Alliance i borgerrepræsentationen lægger op til at bakke op om et rødt flertal, der ønsker at begrænse det.
Troels Lund Poulsen (V), 2016-03-31:
Jeg noterer mig selvfølgelig også, at der er partier, der har bekymringer i forhold til lovforslaget, som det ser ud nu, og da Venstre jo er i den situation, at vi har 34 mandater, er det klart, at vi bliver nødt til at have en dialog, hvis lovforslaget skal vedtages, og det er trods alt ambitionen, for det er afgørende, at vi får de her regler til at gælde.
Holger K. Nielsen (SF), 2007-10-11:
Det har også noget at gøre med, at ISAF-operationen kører parallelt med den amerikanske Enduring Freedom-operation, som er en operation, der baserer sig på den amerikanske tankegang, hvor man tror, man kan bekæmpe terrorisme på samme måde, som man førte krig i Vietnam i sin tid, og at Taleban skal bekæmpes militært.
Astrid Krag (S), 2013-04-19:
Jeg vil nu også sige, at det er min opfattelse, at behandlingen af allergikere er prioriteret i dag, og derfor vil jeg her i min tale kort opridse, hvor og hvordan vi behandler patienter med allergi i sundhedsvæsenet, og pege på de områder, hvor der er indsatser i gang for at forebygge allergi og hæve kvaliteten af behandlingen.
Magnus Heunicke (S), 2021-04-09:
Der er simpelt hen et helt formelt samarbejde om den lægelige videreuddannelse i regi af Videreuddannelsesregion Øst, og fru Liselott Blixt har i løbet af dagen her været optaget af at se på erfaringerne fra netop uddannelse i det nordjyske, og det er noget af det, som man prøver at lære af til at lave noget, som ikke er en til en-kopieret, men som er en version af det, som kan passe til geografien og uddannelsesmulighederne i det sjællandske.
Gitte Seeberg (KF), 1999-04-13:
Jeg nævnte, at forslaget kun er ét element til forbedring af generationsskiftet, og vi afventer stadig med spænding generationsskifteudvalgets betænkning, som kommer til sommer, og så håber vi på, at der vil blive taget skridt til at forbedre det også på andre områder.
Tina Nedergaard (V), 2012-05-30:
I forbindelse med den del af debatten, som hr. Jesper Petersen har stået for her, må jeg ærligt sige, at det, der som kollega, som politiker, som borger er underligt, er, at jeg slet ikke kan genfinde det SF, som jeg har været kollega til igennem en halv snes år.
Poul Nyrup Rasmussen (S), 1998-10-06:
For at kunne sikre fremtidens velfærdssamfund er det simpelt hen nødvendigt, at alle, der kan, også kommer i gang på arbejdsmarkedet, og dermed er hele formålet med arbejdsmarkedsreform III også, at mennesker ikke mister fodfæstet på arbejdsmarkedet.
Victoria Velasquez (EL), 2024-04-23:
Altså, ser vi alene på PenSam, som er pensionsselskabet for rigtig mange af dem, der har arbejdet inden for FOA's område, med hårdt arbejde, bl.a. med at passe på vores ældre og udføre rengøring – der er nogle af dem, der er i det selskab, hvis ikke de er ovre i 3F – så er der flere af deres medlemmer, som har haft de her hårde jobs og står til en alderdom, hvor de faktisk lever under fattigdomsgrænsen.
Sophie Hæstorp Andersen (S), 2002-04-02:
For den, der allerede er syg, er en ekstra sårinfektion, urinvejsinfektion, lungebetændelse og blodforgiftning ikke noget, man skal spøge med, og det betyder også ekstra udgifter til antibiotika og behandling af infektioner, omkring 2 mio. kr. årligt for at være korrekt.
Claus Hjort Frederiksen (V), 2016-12-07:
Og grunden til, at vi gør det, og grunden til, at vi beder de virksomheder om tilbud på materiel til Forsvaret, som vi gør, er jo, at vi gerne vil have det bedste materiel, så vores soldater arbejder med det mest sikre og mest effektive materiel.